cyanic-selkie/wikianc huggingface dataset:
Jawa
Vēsture
1930. gadā Jawa izlaida nelielu motovelosipēdu partiju ar motoru, kas bija uzstādīts uz priekšējā riteņa. Ekspluatācijas pieredze izrādījās negatīva un tāpēc no 1932. gada rūpnīca sāka sērijveida motovelosipēdu ražošanu ar divtaktu motoru ar darba tilpumu 76 cm³ šoreiz un tas atradās ierastajā vietā - rāmja apakšdaļā. Pēc gada tika izlaists 100 cm³ modelis, bet 1934. gadā - 175 cm³ motocikls ar viencilindra divtaktu motoru un dubulto rāmi. Modeļi to ražošanas procesā tika nepārtaukti uzlaboti un pilnveidoti. 1936. gadā Jawa radīja 250 cm³ variantu, bet 1938. - viencilindra 350 cm³ un divcilindru (tāpat divtaktu) 500 cm³. Pirms paša Otrā pasaules kara, 1939. gadā, tika izstrādāts vieglais motocikls ar 125 cm³ motoru un cauruļveida rāmi, kas kļuva par pamatu, uz kura tika izstrādāti pēckara motocikli. Františeks Kohs uzprojektēja jaunu variantu jau iepriekš zināmajam 500 cm³ modelim - ar 350 cm³ četrtaktu motoru un ar kardānvārpstas piedziņu pakaļējam ritenim. Modelis tika ražots no 1930 līdz 1937. gadam līdz pat pašam kara sākumam. 1937. gadā tika parādīts jauns, tautas variants - ar īsāku rāmi un viencilindra divtaktu motoru ar darba apjomu 346 cm³.
Kopumā pirmskara Čehoslovākijas motocikliem bija pietiekami augsta kvalitāte un kaut arī tie bija maz zināmi aiz valsts robežām, tie izspieda no tirgus visus importa motociklus.
Pēckara periods
Vācu okupācijas gados Jawa rūpnīcas nodarbojās ar vācu kara tehnikas (to skaitā arī motociklu) remontu. Bet, neskatoties uz to, ka darbs pie civilām vajadzībām paredzētajiem modeļiem tika pielīdzināts sabotāžai un tika nesaudzīgi sodīts, konstruktoru darbs neapstājās ne uz minūti. Tiem pat izdevās veikt eksperimentālu motociklu sērijas izmēģinājumus braucienus ar kopējo noskrējienu 100 000 km. Tie tika veikti ar DKW emblēmām uz benzīna bākas. Rezultātā Jawa motocikli izrādījās sagatavoti ražošanai pasaules tirgum. Kara gados izdevās paslēpt aptuveni 8,5 tūkstošus detaļu komplektus.
1946. gadā Parīzes autosalonā debitēja paslepeni uzprojektēta Jawa-250. Jaunais modelis izsauca sensāciju, tam bija:
Viss motocikls bija ideāli pabeigts veidolu: luktura apvalks vijīgi pārgāja augšējā dakšas pārvalkā, karburators tika paslēpts zem speciāla apvalka un pat vadi tika noslēpti rāmī! 1948. gadā parādījās šā modeļa divcilindru 350 cm³ variants. No 1952. līdz 1958. gadam ar šo motoru tika ražota ceļu motocikla versija. Tajā laikā Jawa bija pasaules konstruktoru kopienas pilntiesīgs dalībnieks.
Piecdesmitie
1953. gadā Jawa motocikli ieguva pilnveidotu priekšējo dakšu un svārstu pakaļējo dakšu. No piecdesmitajiem gadiem Jawa motocikli ir pazīstami arī mūsu Latvijas motociklistiem, jo tajā laikā tos sāka eksportēt uz Padomju Savienību, kas drīz vien kļuva par motociklu galveno pircēju. 1955. gadā rūpnīcā, kas ražoja vidējā izmēru motociklus, sākā ražot 50 cm³ Jawa-Pioneer modeli. ČZ rūpnīcā pēc kara tika atjaunota vieglā motocikla modeļa ražošana ar divtaktu motoru, kuram darba tilpums bija 123 cm³. Šis modelis sākotnēji tika izstrādāts 30. gadu beigās.
Attīstība septiņdesmitajos
Padomju laikos motocikli Jawa skaitījās vieni no kvalitatīviem.
Dalītāja modelis
Dalītāja modelis ir amerikāņu psiholoģes Annas Treismanes (Anne Treisman) un Gefenes (Geffen) 1967. gadā radītais uzmanības modelis. Saskaņā ar šo modeli informācija vispirms tiek novērtēta un atfiltrēta, balstoties uz stimulu fiziskajiem raksturotājiem, bet pēc tam informācija tiek novērtēta pēc nozīmes.
Magnētisms
Magnētisms ir fizikāla parādība, kas izpaužas kā mijiedarbība starp elektriskām strāvām, elektrisko strāvu un magnētu vai arī starp magnētiem. Pastāvīgajiem magnētiem ir pastāvīgs magnētiskais lauks, ko izraisa feromagnētisms. Tā ir spēcīgākā un visplašāk pazīstamākā magnētisma izpausme. Tomēr katru materiālu magnētiskais lauks ietekmē dažādi. Dažus materiālus pievelk magnētiskais lauks (paramagnētisms), citus materiālus tas atgrūž (diamagnētisms). Vielas, ko magnētiskais lauks ietekmē minimāli, sauc par nemagnētiskajām vielām, piemēram, varš, alumīnijs, gāzes un plastmasa. Tīram skābeklim arī piemīt magnētisma īpašības, kad to atdzesē līdz šķidram stāvoklim. Magnētisms ir atkarīgs no saišu tipa starp mikrodaļiņām, kurām piemīt magnētiskais moments. Taču magnētiskās īpašības var arī mainīties atkarībā no daudziem faktoriem (piemēram, no ārējiem apstākļiem).
Gaujiena
Gaujiena ir apdzīvota vieta Smiltenes novada Gaujienas pagastā, pagasta centrs. Izvietojusies Gaujas labajā krastā pie autoceļa P23 40 km no novada centra Smiltenes, 25 km no tuvākās pilsētas Apes un 159 km no Rīgas.
Celakantveidīgās
Morfoloģija
Vislielākais ķermeņa augstums ir muguras peldspuras priekšējās malas līmenī. Senākajām celakantveidīgajām zivīm smadzeņu kapsulu veidoja divi lieli pārkaulojumi, vēlākajām attīstījās tikai atsevišķi pārkaulojumi un pārsvarā saglabājās skrimslis. Etmoīds uz augšu paplašinās un nosedz rostrālo dobumu. Uz tā aukslēju virsmas nav padziļinājumu. Katrā pusē ir divas nāsis ar kopējo iekšējo atvērumu. Hoānu nav. Aizmugurējā deguna sieniņa ir bieza. Deguna dobums nav savienots ar acu dobumu. Ožas nerva kanāls ir ļoti īss. Olfaktorais izaugums nav izteikts. Hiomandibulare ir reducēts.
Gaujiena
Gaujienā atrodas pagasta administrācija, pamatskola, mūzikas un mākslas skola, bērnudārzs, pasts, Jāzepa Vītola memoriālais muzejs „Anniņas“. Vēstures un dabas pieminekļi ir Gaujienas viduslaiku pils drupas, muižas pils ar parku un Alkšņupes sausgultne un karsta kritenes.
Darba atmiņa
Darba atmiņa kognitīvajā psiholoģijā ir īslaicīgā atmiņa un daļa no tās ilglaicīgās atmiņas, kuras informācija tobrīd ir aktivizēta.
Gaujiena
Vēsture
Gaujiena ir sens latgaļu Atzeles (Adzeles) novada centrs, vēstures avotos pirmo reizi minēta 1111. gada Novgorodas Laika grāmatā. 1238. gadā Atzeles pilskalnā uzcēla Livonijas ordeņa mūra pili (Adsel), kas kļuva par pilsnovada centru. 1932. gadā piešķirts biezi apdzīvotas vietas (ciema) statuss.
Celakantveidīgās
Morfoloģija
Augšžokļa loks pievienots pie endokrānija atsevišķi. Bazipterigoīdais izaugums daļēji vai pilnībā reducējies. Ir priekšausu izaugums. Nav maxillaria un aukslēju plātnes. Suboperculum un ektopterigoīds ir vāji attīstīti vai arī to vispār nav. Praeoperculum ir saaudzis ar quadrato-jugale. Dentale īss, pārklāts ar vienīgo speniale un angulo-supraangulare. Divi koronoīdi, priekšējais – maziņš, bez zobiem. Zobi no ārpuses gludi, bez locījumiem, ar lielu pulpas dobumu. Clavicula bez augšupejošā izauguma, stipri pārklāj kleitrumu (cleithrum). Esošais extracleithrum nav homologs ar citām zivīm. Nav interclavicula. Jutīgie kanāli ir samērā plati. Virsacu kanāls iet starp supraorbitalia un frontonasalia. Starp virsacu un zemacu kanāliem ir papildus anastomozes.
Gaujiena
Iedzīvotāju skaita izmaiņas
Esošajās robežās, pēc CSP un OSP datiem.
Celakantveidīgās
Morfoloģija
Peldpūslis vāji attīstīts, dažām sugām pārkaulojies. Mugurkaula skriemeļi ir tikai reizēm astes daļā. Spurām ir spēcīga, bet samērā īsa pamatne un pagarinātas daivas. Pirmā muguras un anālā peldspura ir nobīdītas uz priekšu. Aste dificerkāla, ar papildus vidējo daivu. Katrs stars tiek balstīts ar vienu radiāliju. Pāra peldspurās radiālijas ir stipri reducētas. Lepidotrihijas ir daļēji segmentētas, muguras un anālajā peldspurās var balstīties uz plātnītes. Zvīņas ieapaļas ar ādas zobiņiem vai valnīšiem. Starp ādas zobiņu ģenerācijām nav kaula starpslānīša.
Gaujiena
Klimats
Gaujienā fiksēta Latvijas zemākā diennakts vidējā gaisa temperatūra novērojumu vēsturē — –37,2°C (1978. gada 31. decembrī).
Celakantveidīgās
Izplatība
Celakantveidīgās zivis attīstījās saldūdeņos, bet paleozoja beigās plaši izplatījās arī jūrās. Vēlāk to skaits un daudzveidība samazinājās. Acīmredzot to ietekmēja starspurzivis, kuras triasā izplatījās pa visiem ūdens baseiniem. Fosilā veidā celakantveidīgās zivis ir zināmas no vidusdevona līdz krīta periodam. Mūsdienās ir zināma viena ģints ar divām sugām, kas ir izplatīta Indijas okeānā Āfrikas austrumu piekrastē un pie Indonēzijas Sulavesi salas. Dzīvo apmēram 90 – 200 m dziļumā. Latvijā ir zināma tikai viena fosilā celakantveidīgo zivju suga — Miguashaia grossi no Lodes karjera (Cēsu rajons).
Sistemātika
(†) - izmirušu zivju grupa.
Mārgarita Mičela
Dzimusi Atlantā, Džordžijas štatā, īru izcelsmes katoļu jurista ģimenē. Mācījusies Smita koledžā. Ilgus gadus tika uzskatīts, ka "Vējiem līdzi" ir vienīgais Mičelas darbs, tomēr 1990. gadā tika atrasta novele "Zaudētā Leisena" (Lost Laysen). 1949. gadā viņu uz ielas notrieca automašīna un Mičela slimnīcā mira.
Pēc romāna "Vējiem līdzi" motīviem 1939. gadā tika uzņemta filma ar Vivjenu Lī un Klārku Geiblu galvenajās lomās, kura saņēma desmit Amerikas Kinoakadēmijas balvas.
Bibliogrāfija
Latviski izdoti:
Deduktīvā domāšana
Deduktīvā domāšana kognitīvajā psiholoģijā ir process, kura rezultātā no viena vai vairākiem iepriekš zināmajiem vispārīgajiem apgalvojumiem tiek loģiski izsecināts jauns apgalvojums, kas ir vispārīgā apgalvojuma specifisks gadījums.
Ir divi deduktīvās domāšanas veidi - nosacījumu domāšana un siloģistiskā domāšana.
Invaliditāte
Invaliditāte (no la — 'nespējīgs, vājš') ir ilgstošs vai nepārejošs funkcionēšanas ierobežojums, ko izraisījusi slimība, trauma vai iedzimts defekts un kas ietekmē personas garīgās vai fiziskās spējas, darbspējas, pašaprūpi un iekļaušanos sabiedrībā. Latvijas normatīvajos aktos minētas trīs invaliditātes grupas: I grupa (ļoti smaga invaliditāte), II grupa (smaga invaliditāte) un III grupa (mēreni izteikta invaliditāte). Cilvēks var būt invalīds jau kopš dzimšanas vai arī par tādu kļūt dzīves laikā. Pastāv dažādu veidu invaliditāte: fiziskā, kognitīvā, garīgā, emocionālā, attīstības invaliditāte u.c. Sportisti ar fiziskiem traucējumiem ik pēc diviem gadiem startē Paraolimpiskajās spēlēs.
Orks
Orks var būt:
Bada spēles (filma)
"Bada spēles" (en) ir 2012. gada ASV zinātniskās fantastikas filma, kuras režisors ir Gērijs Ross. Sižets balstīts uz Sūzenas Kolinsas grāmatu ar tādu pašu nosaukumu. Filma ir par sacensībām ar nosaukumu "Bada spēles", kurās piedalās 12—18 gadus veci zēni un meitenes (no katra no 12 reģioniem pa vienam zēnam un meitenei) un uzvar pēdējais izdzīvojušais dalībnieks. Filmā galvenās lomas atveido Dženifere Lorensa, Džošs Hatčersons, Liams Hemsvorts, Vudijs Harelsons, Elizabete Benksa, Lenijs Kravics, Stanlijs Tuči un Donalds Saterlends.
Filmas pirmizrāde notika un tā saņēmusi pozitīvas kritiķu atsauksmes. Šī ir pirmā daļa "Bada spēļu" filmu sērijā, nākamā daļa "Bada spēles: Spēle ar uguni" iznāca.
I Čonsu
I Čonsu (ko, transliterācija: Yi Jeong-su; dzimis Kimhē) ir profesionāls dienvidkorejiešu futbolists, aizsargs, bijis Korejas Republikas futbola izlases dalībnieks.
Deklaratīvas zināšanas
Deklaratīvas zināšanas ( - paskaidrojošs) - kognitīvajā psiholoģijā ir zināšanas par faktiem, tā ir atbilde uz jautājumu: Kas tas ir?
European Hit Radio Top 40 Nr. 1 (2010)
European Hit Radio Top 40 ir Latvijas nacionālās apraides radiostacijas European Hit Radio iknedēļas populārāko dziesmu saraksts, kas tiek veidots apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2010. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.
Top 40 sastādīšanas princips
European Hit Radio Top 40 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti raidījumā "European Hit Radio Top 40". Topa veidošanas procesā piedalās visas dziesmas, par kurām ir balsots European Hit Radio mājas lapā — sadaļās Top 5 / Top 9 un Top 40, Padomdevēju aptaujā un ar e-pasta starpniecību. Neatkarīgi no tā, kādā veidā ir balsots par dziesmām, visas balsis, pēc noteikta algoritma, tiek summētas kopā, veidojot European Hit Radio klausītāju 40 populārāko dziesmu sarakstu, kas ēterā skan katru piektdienu plkst. 17.00, ar atkārtojumu svētdienā plkst. 10.00.
Balsošanas iespējas
Balsot par dziesmām var vairākos veidos:
European Hit Radio mājas lapā, sadaļās Top 5 / Top 9 un Top 40, ir iespējams nobalsot par trijām dziesmām, savukārt reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tiek nosūtīts 40 dziesmu saraksts, kurā katra no dziesmām ir jānovērtē ar atzīmi no 1 līdz 5 (1 ir zemākais vērtējums, kas nozīmēs, ka dziesma pavisam nepatīk, 5 — augstākais vērtējums, kas nozīmēs, ka dziesma ļoti patīk). Jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai ir iespējams noklausies tās fragmentu, uzklikšķinot uz linka. Pēc dziesmu vērtēšanas papildus ir jāatbild uz 2 aptaujas jautājumiem par dažādām tēmām. Lai gan Padomdevēju aptaujas ir angļu valodā, tomēr atbildēt uz jautājumiem var arī latviešu valodā.
Balsojot European Hit Radio mājas lapā, sadaļā Top 5 / Top 9, balsojuma rezultāts tiek apkopots raidījumā Top 5, kas ēterā skan katru darba dienu plkst. 16.40 un raidījumā Top 9, kas skan no svētdienas līdz ceturtdienai plkst. 21.20.
Audi A3
Audi A3 sāka ražot 1996. gadā. Tas būvēts uz Volkswagen A platformas. Uz šīs platformas būvēti arī Volkswagen Golf, Škoda Octavia un Seat Leon.
Audi A3 (8L) 1996-2003
Audi A3 (vai Typ 8L) tika ieviests Eiropas tirgū 1996. gadā. Sākotnēji tas bija trīs durvju hečbeks, bet 1999. gadā ražošanā tika ieviesta arī piecu durvju virsbūve.
2000. gada beigās A3 parādījās facelift modeļi ar jaunām priekšējām un aizmugurējām gaismām un citām nelielām izmaiņām, uzlabojot interjeru, kā arī sešpakāpju manuālā ātrumkārba uz 1.8 turbo benzīna dzinēja (180 ZS, 132 kW) un pavisam jauna 1.9 TDI dīzeļdzinēja (130 ZS, 96 kW).
Kaut pirmās paaudzes Audi A3 Eiropā tika aizstāts 2003. gadā, to tāpat turpināja pārdot citos tirgos. Pirmās paaudzes modeli Brazīlijā pārtrauca ražot 2006. gadā.
S3 (1999—2003)
Audi 1999. gadā izlaida apgrozībā Audi S3, kas ir atvasināts no modeļa A3, piedāvājumā ir tikai trīsdurvju hečbeks. Komplektējas ar vienrindas četru cilindru 20v 1.8 litru turbokompresora benzīna dzinēju, kas pieejams divās versijās ar dažādu jaudu: 210 ZS (154 kW) un 225 ZS (165 kW).
Audi A3 (8P) 2003-2013
2003. gadā sāka ražot 3 durvju hečbeku ar šasijas kodu 8P1, 2005. gadā tika uzsākts ražot 5 durvju hečbeka versiju ar šasijas kodu 8PA. 2008. gadā ražošanā parādījās facelift modeļi, kā arī kabrioleti ar šasijas kodu 8P7.
Audi A3 (8V) 2012-2016
Trešās paaudzes Audi A3 tika uzsākts 3 durvju hečbeka versijā 2012 Ženēvas auto izstādē un nonāca pārdošanā 2012. gada septembrī.
Allāhs
Allāhs (ar, Allāh, ) ir standarta arābu vārds Dieva apzīmēšanai. Rietumu pasaulē šo terminu vairāk saista ar musulmaņiem un viņu Dievu, bet arābvalodīgie šādi sauc ne tikai islāmā, bet arī kristietībā, jūdaismā un citās reliģijās esošo Dievu. Arābu pasaulē izplatīts cilvēku vārds ir Abdulla (, Abdullah), kas burtiskā tulkojumā nozīmē ‘Allāha kalps’ vai ‘Allāha vergs’.
Etimoloģija
Vārds ‘Allāhs’ ir radies no arābu valodas vārda (Allāh), kuru veido noteiktais artikuls al- un vārds ilāh, kas nozīmē ‘dievība’, ‘dievs’. Kopīgas cilmes vārdi atrodami arī citās semītu valodās, piemēram, ivritā vai aramiešu valodā. Seno semītu valodās dievs tika saukts par Eloh, un tā dievu svētajos rakstos ir nosaukuši arī Mozus un Jēzus Kristus.
Unikodā vārds Allāhs tiek attēlots ar simbolu ﷲ un tā kods ir U+FDF2.
Marks Kelijs
Marks Edvards Kelijs (Mark Edward Kelly; dzimis ) ir politiķis, bijušais NASA astronauts, lidotājs. Kopš 2020. gada viņš ir ASV Senators.
Marka dvīņu brālis Skots Kelijs (Scott Joseph Kelly) arī ir bijis astronauts. Marks Kelijs ir precējies ar Gabrielu Gifordsu (Gabrielle Giffords), kura ir politiķe no Demokrātiskās partijas. Viņiem ir divi bērni.
Allāhs
Vārda lietošana
Pirms 7. gadsimtā radās islāms, arābi, kas tajā laikā ticēja vairākām dievībām, ar vārdu Allāhs apzīmēja dievību, kas radīja pasauli, vai arī visu dievību galveno dievu. Allāhs nebija viens vienīgais dievs, kā tas mūsdienās ir islāmā.
Marks Kelijs
Kelija pirmais kosmiskais lidojums notika 2001. gada decembrī misijā STS-108, esot kosmoplāna Endeavour pilotam. Otro lidojumu STS-121 viņš veica 2006. gada jūlijā, arī kā pilots.
Trešais Kellija lidojums notika 2008. gada jūnijā misijā STS-124, esot kosmoplāna Discovery komandierim.
Allāhs
Vārda lietošana
Islāmā Allāhs ir īpašvārds ar kuru apzīmē vienīgo dievu. Allāham nav dzimuma, kā arī šo terminu nelieto daudzskaitlī. Atsevišķi musulmaņu speciālisti uzskata, ka vārdu Allāh tādā nozīmē, kādā to lieto islāmā, nedrīkst tulkot, jo šis vārds esot ārkārtēji svēts un īpaši aizsargājams termins. Arī citās reliģijās Dievu nedrīkst saukt par Allāhu. Islāmā Allāham ir 99 tā sauktie skaistie vārdi, kuri katrs izceļ kādu Dieva īpašību. Visizplatītākie no tiem ir Žēlīgais un Līdzjūtīgais.
Marks Kelijs
Marks Kelijs gatavojās ceturtajam lidojumam kosmosā misijā STS-134.
STS-134 lidojums sākās. Marks Kelijs bija Endeavour komandieris. 1. jūnijā Endeavour atgriezās uz zemes.
Marks Kelijs atstāja NASA un atvaļinājās no Jūras kara flotes.
Politiskā darbība
2020. gada ASV senāta vēlēšanās Arizonā Marks Kelijs tika ievēlēts par ASV Senatoru.
Staipeknīši
Staipeknīši ir staipekņu dzimtas (Lycopodiaceae) viena no ģintīm, kurā ir 38 sugas. Staipeknīšu izplatība ir ļoti plaša, bet lielākā daļa sugu aug Centrālamerikas un Dienvidamerikas tropu biomā un Jaungvinejā. Staipeknīšu ģints augiem patīk mitra vai slapja augsne, tādēļ tos angļu valodā mēdz saukt par purva staipekņiem.
Latvijā aug tikai 1 staipeknīšu suga - palu staipeknītis (Lycopodiella inundata), kas ir aizsargājams augs, ierakstīts Latvijas Sarkanajā grāmatā.
Pasaules sērija
Pasaules sērija (en) ir Augstākās beisbola līgas (MLB) sezonas izšķirošā spēļu sērija, kurā tiek noskaidrots sezonas čempions. Pasaules sērija notiek kopš 1903. gada, taču divus gadus tā netika izspēlēta: 1904. gadā boikota dēļ un 1994. gadā spēlētāju streika dēļ. Sērijas uzvarētājs savā īpašumā iegūst Komisāra balvu. Sērija tiek aizvadīta līdz kādas komandas 4 uzvarām. Taču četras reizes Pasaules sērijas izspēles turnīrs tika izspēlēts līdz kādas komandas piecām uzvarām (1903, 1919, 1920 un 1921).
Amerikas līgas konferences klubs Ņujorkas "Yankees" ir piedalījies 40 no 106 Pasaules sērijas izspēles turnīriem, 27 no tiem svinot uzvaru. "Yankees" izcīnītie 27 tituli ir labākais sasniegums līgas pastāvēšanas vēsturē. Pašreizējie Komisāra balvas īpašnieki ir Hjūstonas "Astros" beisbolisti, kas uzvarēja 2022. gada Pasaules sērijas izspēlē.
Loka šaušana 2008. gada vasaras olimpiskajās spēlēs vīriešiem
'''Loka šaušana 2008. gada vasaras olimpiskajās spēlēs vīriešiem''' būs vienas no četrām loka šaušanas disciplīnām. Priekšsacīkstes notiks 9. augustā, izslēgšanas turnīra pirmās kārtas notiks 13. augustā un ceturtdaļfināli, pusfināli un medaļu izcīņa notiks 15. augustā. Sacīkstēm kvalificējušies 64 sportisti no 37 valstīm. Sacīkstēs piedalīsies arī Atēnu olimpisko spēļu zelta medaļas ieguvējs Marko Galiaco.
Mūziķis
Mūziķis ir persona, kuras darbība saistīta ar mūziku. Mūziķus var klasificēt pēc to darbības:
Kenets Hems
Kenets Hems (Kenneth Todd Ham; dzimis ) ir bijušais NASA kosmonauts.
Hema pirmais kosmiskais lidojums notika 2008. gada jūnijā misijā STS-124, esot kosmoplāna Discovery pilota amatā.
Otrais Hema lidojums notika 2010. gada maijā misijā STS-132, esot Atlantis komandierim.
Kenets Hems NASA atstāja.
Tailers Hamiltons
Tailers Hamiltons (en; dzimis Mārblhedā, Masačūsetsā) ir bijušais profesionālais ASV šosejas riteņbraucējs. Par profesionāli viņš kļuva 1995. gadā ar US Postal Service komandu. Hamiltons bija Lānsa Ārmstronga komandas biedrs 1999., 2000. un 2001. gada Tour de France laikā, kad Ārmstrongs ieguva savus pirmos trīs uzvarētājtitulus.
Hamiltons piedalījās 2000. un 2004. gada vasaras olimpiskajās spēlēs. 2004. gadā viņš ieguva zelta medaļu individuālajā braucienā. Pirmā dopinga prove uzrādīja pozitīvu rezultātu, bet otrā prove bija sasaldēta un pārkāpumu nevarēja pierādīt. Pēc tam, kad viņš uzrādīja pozitīvu testa analīzi 2004. gada Vuelta a España, Hamiltons tika diskvalificēts uz diviem gadiem.
Pēc diskvalifikācijas Hamiltons atgriezās un 2008. gadā kļuva par ASV čempionu grupas braucienā. 2009. gadā Hamiltons vēlreiz uzrādīja pozitīvu dopinga testu un tika diskvalificēts uz astoņiem gadiem, pēc kā viņš nolēma beigt savu karjeru. 2010. gada jūlijā viņu izsauca liecināt tiesā par dopinga lietošanu riteņbraukšanā. 2011. gada maijā Hamiltons atzinās aizliegto vielu lietošanā sacensību laikā un atdeva savu zelta medaļu.
2012. gada 10. augustā Starptautiskā Olimpiskā komiteja oficiāli atņēma Hamiltonam viņa 2004. gada zelta medaļu.
Autobiogrāfija
2012. gada 5. septembrī Random House (Bantam Books) izdeva Hamiltona memuārus The Secret Race: Inside the Hidden World of the Tour de France: Doping, Cover-ups, and Winning at All Costs, kuras līdzautors ir amerikāņu rakstnieks Daniels Koils.
Konektikutas "Sun"
Konektikutas "Sun" ir ASV sieviešu basketbola klubs, kas ir bāzēts Konektikutā, ASV. Komanda tika dibināta 1999. gadā ar nosaukumu Orlando "Miracle". Klubs startē WNBA austrumu konferencē. Klubs ir 3 reizes izcīnījis konferences čempiones titulu (2004., 2005, 2019.). 2009. gada sezonā klubā spēlēja latviešu basketboliste Anete Jēkabsone-Žogota.
Mīka Kiprusofs
Mīka Sakari Kiprusofs (fi, izrunā: ; dzimis Turku, Somijā) ir bijušais somu hokejists, vārtsargs, Somijas hokeja izlases dalībnieks. Savas karjeras laikā aizvadījis 12 sezonas NHL, 2006. gadā ieguvis Vezinas balvu, izcīnījis bronzas medaļu 2010. gada Olimpisko spēļu turnīrā.
Spēlētāja karjera
1995. gada NHL draftā viņu Sanhosē "Sharks" izraudzījās 5. kārtā ar kopējo 116. kārtas numuru. Profesionāļa karjeru uzsāka 1994. gadā Somijas SM-liiga klubā TSP Turku, ar ko 1999. gadā ieguva Somijas čempiona titulu. Vēl Eiropā spēlēja Zviedrijas Elitsērijas klubos AIK un Timrå IK.
1999. gadā viņš sāka spēlēt Ziemeļamerikas līgu klubu sastāvā. Divas sezonas aizvadīja AHL līgas kluba Kentuki "Thoroughblades" sastāvā, tad spēlēja NHL kluba Sanhosē "Sharks" sastāvā. "Sharks" sastāvā aizvadīja 3 sezonas, 2003.—2004. gada sezonā pārejot uz Kalgari "Flames". 2004.—2005. gada NHL lokauta laikā viņš spēlēja Zviedrijas Elitsērijas klubā Timrå IK. "Flames" rindās spēlēja līdz pat 2012.—13. gada sezonas izskaņai. 2013. gada septembrī Kiprusofs paziņoja par spēlētāja karjeras beigšanu.
Somijas izlases sastāvā spēlējis divos Pasaules čempionātos (1999, 2001), 2010. gada ziemas olimpiskajās spēlēs, kā arī divos Pasaules čempionātos junioriem (1995, 1996). 2010. gada Olimpiskajās spēlēs Vankūverā izcīnīja bronzas medaļu, 1999. un 2001. gada Pasaules čempionātos izcīnīja sudraba medaļu.
Āzijas tapirs
Āzijas tapirs (Tapirus indicus) jeb Malajas tapirs ir tapiru dzimtas (Tapiridae) viena no sugām. Āzijas tapirs ir viens no lielākajiem no visiem tapiriem un vienīgais, kas dzīvo Āzijā.
Kādreiz Āzijas tapiru varēja sastapt visā Dienvidaustrumāzijas tropu biomā. Tapiru apdzīvotā teritorija ietvēra Kambodžu, Indonēziju, Laosu, Malaiziju, Birmu, Taizemi un Vjetnamu. Bet mūsdienās to apdzīvotā teritorija ir ļoti sarukusi un tā izdzīvošana ir apdraudēta. Galvenais iemesls ir cilvēku saimnieciskā darbība; mežu izciršana, elektrostaciju būvēšana un upju aizdambēšana un malu medniecība. Piemēram Taizemē tapira mazuli "melnajā tirgū" var pārdot par 5500 ASV$. Sumatrā, kur iedzīvotāji ir musulmaņi, tapirus medī reti, jo ārējās līdzības dēļ ar cūkām tapiru gaļa ir tabu. Ir valstis, kur tapirus medī sporta dēļ. Malaizijā, Indonēzijā un Taizemē tapiru medības ir aizliegtas, bet populācijas zudumiem uzmanība netiek pievērsta. Daļējā aizsardzība nav pietiekami efektīva tapiru izdzīvošanas nodrošināšanai.
Izskats
Kontrastainā apspalvojuma (melns ar baltu) dēļ Āzijas tapiru ir viegli atšķirt no citām sugām. Uz tumša, gandrīz melna ķermeņa ir it kā uzklāta balta sega, kas sākas pie pleciem un nosedz visu muguru. Viss pārējais apspalvojums ir melns, izņemot ausu galus, kas tāpat kā visiem citiem tapiriem ir balti. Baltmelnais krāsojums labi sargā tapiru no plēsējiem, jo krāsas neļauj labi uztvert kopējo dzīvnieka siluetu.
Āzijas tapira ķermeņa garums ir 1,8 - 2,4 m, augstums skaustā 90 - 107 cm, svars 250 - 320 kg, lai gan lielākie īpatņi var sasniegt pat 500 kg svaru. Mātītes parasti ir lielākas nekā tēviņi. Āzijas tapiram kā visiem tapiriem ir īsa, drukna aste un kustīgs snuķis, kas ir visgarākais starp dažādajām tapiru sugām. Priekškājām ir 4 pirksti, pakaļkājām 3 pirksti. Āzijas tapiram ir slikta redze, bet ļoti laba dzirde un oža.
Ieradumi
Āzijas tapiri pamatā ir vientuļnieki, kas nostiprina sev diezgan lielu teritoriju. Tapiru teritorijas daļēji pārklājas. Teritorija tiek iezīmēta ar nelielu daudzumu urīna. Parasti tapiri pārvietojas pa labi iestaigātām un personīgi iekārtotām takām. Tapiri ļoti mīl ūdeni, un parasti uzturas ūdens tuvumā, lai varētu izpeldēties un izplunčāties. Tas labprāt mielojas ar mīkstajiem ūdens augiem. Tapirs, neskatoties uz savu šķietamo lempīgumu, var uzrāpties pa diezgan stāviem upju krastiem. Lielākā aktivitāte tapiriem ir nakts laikā. Tiem patīk doties ganībās uzreiz pēc saulrieta, bet pašā nakts vidū tapirs nosnaužas. Ja tapirs tiek izbiedēts vai tam draud briesmas, tas var diezgan ātri skriet, neskatoties uz savu masīvo uzbūvi. Ja tapiram nav kur bēgt, tas sevi aizstāvēs kožot, tapiram ir spēcīgi žokļi un asi zobi. Savā starpā tapiri komunicē ar spalgiem kviecieniem un svilpieniem. Pieaugušam tapiram ir maz ienaidnieku, jo tas ir pietiekami liels un smags. Tapiram reizēm mēdz uzbrukt tīģeris.
Āzijas tapiri ir veģetārieši, un uzlasa dažādas lapas un dzinumus, un augus. Zinātnieki ir saskaitījuši, ka tapirs barojas ar vairāk kā 115 dažādiem augiem, bet kādi 30 viņam ir iemīļoti augi. Tapirs ar galvu uz leju un snuķi pie zemes pārvietojas lēnām pa mežu, bieži apstājas, lai uzēstu un rūpīgi izostot citu tapiru atstātās smaržu zīmes.
Rūmī
Dželāledīns Muhameds Balhī (, ; dzimis ; miris ), pazīstams arī kā Rūmī, bija 13. gadsimta persiešu musulmaņu dzejnieks, jurists, teologs un sūfistu mistiķis. Lielāko dzīves daļu aizvadījis Rumas sultanātā. Savus darbus rakstījis jaunpersiešu valodā. Viņa darbu tulkojumi ir populāri daudzās valstīs un viņa dzeja ir ietekmējusi persiešu, urdu, pandžabu un citu valodu literatūru.
1896. gads Latvijā
Šajā lapā ir apkopoti '''1896. gada notikumi Latvijas vēsturē'''. Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).
Gorio tēvs
"Gorio tēvs" ir 1835. gadā franču rakstnieka un dramaturga Onorē de Balzaka (1799—1850) sarakstīts romāns, kas ir iekļauts sadaļā "Ainas no Privātas Dzīves" (Scènes de la vie privée) Balzaka romānu krājumā "Cilvēciskā komēdija" (La Comédie humaine). Romāns norisinās 1819. gadā Parīzē, tas seko trīs savstarpēji saistītu personāžu likteņiem: novecojušajam un ģimenes mīlošajam Gorio, noslēpumainajam un slepus dzīvojošajam noziedzniekam Votrenam un naivajam tieslietu studentam Eiženam de Rastinjakam.
Oriģināli publicēts kā viens vairāku romānu sērijā 1834-35. gada ziemā, "Gorio Tēvs" ir uzskatāms par Balzaka vissvarīgāko romānu. Balzaks tajā pirmo reizi lieto tēlus, kas jau parādījušies citās grāmatās, un tā ir viņa prozas ļoti raksturīga īpatnība, kas padara Cilvēcisko Komēdiju par unikālu daiļliteratūras darbu. Romāns arī uzskatāmi parāda autora reālisma stilu, kur tiek izmantotas sīkas detaļas, lai veidotu tēlus un zemtekstu.
Romāns risinās Burboņu Dinastijas Resaurācijas laikā, periodā, kas pilnīgi izmainīja Francijas sabiedrības dzīvi; cilvēku centieni nosargāt savu augstās klases statusu ir daiļdarbā ļoti spilgti attēlota tēma. Caur Gorio un citiem tēliem Balzaks analizē arī ģimenes un laulības tēmu un sniedz tām ļoti pesimistisku attēlojumu.
Par šo romānu ir ļoti dažādas atsauksmes. Daži kritiķi slavē Balzaku par viņa komplicētajiem tēliem un detalizēto stilu; citi viņu nosoda par pārlieku spilgto korupcijas un alkatības tēmu attēlošanu. Kā paša autora mīļākā grāmata, "Gorio Tēvs" laika gaitā ir ieguvis plašu popularitāti un ir ticis gan ekranizēts, gan uzvests uz skatuves. Romāna rezultātā franču valodā vārds Rastinjaks ir ieguvis jaunu nozīmi - cilvēks, kurš tiecas pēc augsta sabiedrības statusa un izmantos jebkādus līdzekļus, lai to sasniegtu.
Merge (SQL)
SQL Merge teikums darbojas reizē kā visi pārējie SQL teikuma veidi (Select, Insert, Update un Delete). Ta galvenā ideja ir tāda, ka tiek salīdzinātas divas ierakstu kopas - izejas dati (Select daļa) un mērķa dati, balstoties uz norādītu nosacījumu, - un atkarībā no tā, vai nosacījums izpildās, vai nē, dati tiek pievienoti (Insert), koriģēti (Update) vai dzēsti (Delete). Merge galvenokārt ir ērti izmantot gadījumos, kad tabulā glabājas esoši ieraksti un tiek periodiski saņemtas jaunas ierakstu kopas, kurās var būt esošo ierakstu jaunākas versijas vai arī pavisam jauni ieraksti.
Sintakse
Atkarībā no konkrētās datubāzu pārvaldības sistēmas, sintakse nedaudz mainās, bet ir iespējams izdalīt ārā kopīgo daļu.
MERGE INTO <mērķa tabula>
USING
ON <salīdzināšanas nosacījums>
WHEN MATCHED THEN <ierakstu koriģēšanas teikums>
WHEN NOT MATCHED THEN <ierakstu pievienošanas teikums>
Aiz atslēgas vārdiem Merge into tiek rakstīts tabulas vārds, kurā tiks veiktas izmaiņas - ieraksti koriģēti vai pievienoti. Aiz atslēgas varda Using raksta vai nu vienkārši izejas datu tabulu, vai arī Select apakšvaicājumu, kas atgriež datus no vienas vai vairākām tabulām. Pēc On raksta salīdzināšanas nosacījumu, kas nosaka kādā veidā ieraksti tiks saistīti izejas un mērķa tabulās. Abas klauzas WHEN (NOT) MATCHED nav obligātas, bet vismaz vienai ir jābūt. Pēc When matched raksta update teikumu, kas mērķa tabulā koriģē kolonu vērtības atbilstoši izejas datiem. Pēc When not matched raksta insert teikumu, kas mērķa tabulā pievieno jaunu ierakstu.
Impementācijas
Oracle Merge teikums ir sastopams kopš 9i versijas. SQL Server Merge teikums tika ieviests 2008 versijā. MySQL Merge teikuma nav, bet ir līdzīgas funkcionalitātes SQL teikumi, kas neatbilst SQL standartam, piemēram, Replace vai Insert .. on duplicate key update.
Avia BH-26
Avia BH-26 ir divvietīga lidmašīna, izlūklidmašīna-iznīcinātājs, kuru ražoja Avia Čehoslovākijā 1927. gadā.
Lidmašīnai bija raksturīgas Pāvela Beneša un Miroslava Hajna konstruktīvās iezīmes: taisnskaldnes korpuss un biplāna spārnu "kaste" ar nevienādu augšējā un apakšējā spārna laukumiem. Pirmie lidojumu izmēģinājumi rādīja konstrukcijas nepietiekamu drošumu, tādēļ tā tika pārstrādāta.
Lidmašīna tika laista sērijveida ražošanā, bet Čehoslovākijas Gaisa spēki bruņojumā saņēma tikai 8 lidmašīnas. Tālākā lidmašīnas konstruktīvā attīstība pārauga jaunā modelī BH-28.
Radjards Kiplings
Džozefs Radjards Kiplings (en, dzimis, miris ) bija angļu rakstnieks, dzejnieks un žurnālists. Viņš ir dzimis Britu Indijā, mūsdienās Indija, un šī zeme spilgti atspoguļojas viņa darbos. Radjards Kiplings vislabāk zināms kā stāstu krājuma "Džungļu grāmata" (1894) un romāna "Kims" (1901) autors. Radjards Kiplings 1907. gadā saņēma Nobela prēmiju literatūrā par “novērošanas spēju, oriģinālo iztēli, domu briedumu un stāstnieka talantu”. Nobela prēmijai tika nominēts arī 1903., 1904. un 1905. gadā.
Akcīze
Akcīze (, no — 'apgriežu') ir netiešs vai tiešs nodoklis, ko valsts mūsdienās uzliek atsevišķām plaša patēriņa precēm, kas nav pirmās nepieciešamības preces. Vēsturiski akcīzes nodokli dēveja par bagato nodokli, ar ko aplika ekskluzīvas, ne pirmās nepieciešamības preces, kuras iegādājās bagātie pilsoņi. Sākotnēji ar akcīzes nodokli tika aplikti dārgmetāli, dārgakmeņi, dārglietas, viduslaikos Eiropā šai kategorijai pievienojās Indijas garšvielas, 20. gadsimtā — automašīnas. Mūsdienās akcīzi mēdz uzlikt tabakas izstrādājumiem, alkoholiskiem dzērieniem, dārgmetāliem un tamlīdzīgām preču grupām. Akcīze paredzēta svarīgu papildienākumu gūšanai valsts budžetā. Akcīzi iekļauj preču cenā vai pakalpojumu tarifos, tādējādi to faktiski maksā patērētājs. Akcīze var sastādīt lielu daļu (līdz pat 2/3) no preces cenas.
Akcīze Latvijā
Rīgā akcīze pirmo reizi tika ievākta 1353. gadā par dzērieniem ( — 'vīna nauda'), bet no 16. gadsimta vidus — par visām precēm, kas tika muitotas. Likmes bija nemainīgas atkarībā no preces veida. 16. gadsimta beigās Rīgas ienākumi no akcīzes bija 30 tūkstoši Alberta dālderu, bet 18. gadsimta vidū — 50 tūkstoši Alberta dālderu.
SKS 23. ekspedīcija
'''SKS 23. ekspedīcija' ( jeb ISS-23'') bija Krievijas, ASV un Japānas kosmonautu ekspedīcija uz Starptautisko kosmisko staciju (SKS).
1996. gada Eiropas čempionāts futbolā
1996. gada Eiropas čempionāts futbolā notika Anglijā no 8. līdz 30. jūnijam. Tas bija pēc skaita 10. Eiropas čempionāts futbolā, ko rīkoja UEFA. Par Eiropas čempioniem jau 3. reizi kļuva Vācijas izlase, kas finālā ar 2-1 pagarinājumā pārspēja Čehiju. Tā kā turnīrs notika futbola dzimtenē Anglijā, čempionāta devīze bija "Futbols atgriežas mājās".
Komandas
Šīs 16 komandas piedalījās 1996. gada Eiropas čempionātā. Turnīram automātiski kvalificējās laukuma saimnieki Anglijas izlase.
Turnīra gaita
Šajā finālturnīrā pirmoreiz piedalījās 16 komandas, kas izskaidrojams ar vairāku jaunu valstu izveidošanos Eiropā 1990. gadu sākumā. 16 komandas tika sadalītas 4 grupās pa četrām komandām. Katras grupas 2 spēcīgākās izlases iekļuva ceturtdaļfinālā.
A grupā pārliecinoši ar tuvākajiem sekotājiem galā tika laukuma saimnieki Anglijas izlase, kas apsteidza Nīderlandi un Skotiju. Nīderlande ieņēma 2. vietu tikai pateicoties vairāk gūtajiem vārtiem. B grupā uzvarēja Francijas izlase, savukārt Spānija, apsteidzot bulgārus un rumāņus, ieņēma 2. vietu. C grupā pretiniekiem cerības neatstāja vācieši, savukārt 2. vietā esošie čehi Itāliju turnīra tabulā apsteidza pateicoties uzvarai savstarpējā spēlē. D grupā labākās izrādījās Portugāles un Horvātijas izlases, savukārt no grupas neizkļuva iepriekšējie Eiropas čempioni dāņi.
2 no 4 ceturtdaļfināliem uzvarētāju izšķīra pēcspēles 11 m sitienu sērijā: tā Anglija pārspēja Spāniju, bet Francija - Nīderlandi. Savukārt Vācija un Čehija ar minimālu 1 vārtu pārsvaru uzvarēja attiecīgi horvātus un portugāļus.
Aprikotīns (minerāls)
Aprikotīns ir kvarca paveids — caurspīdīgi aprikozu krāsas oļi. Aprikotīnu atrod ASV, Ņūdžersijas štatā, Keipmejā, Sansetbīčā.
1996. gada Eiropas čempionāts futbolā
Turnīra gaita
Arī abos pusfinālos spēļu likteni izšķīra 11 m sitieni: aizraujošās pēcspēles sitienu sērijās Čehija uzvarēja Franciju, bet par "Futbola klasiku" sauktajā duelī Vācija pieveica Angliju.
Finālspēlē starp Vācijas un Čehijas izlasēm, pārāki ar 2-1 izrādījās vācieši, kuru labā abus vārtus guva Olivers Bīrhofs. Vācijas izlase kļuva par pirmo komandu, kas kļuvusi par trīskārtēju Eiropas čempioni.
Fināls
Labākie vārtu guvēji
Fokina (Brjanskas apgabals)
Fokina ir apgabala pakļautības pilsēta Krievijā, Brjanskas apgabala ziemeļos, pie Djatkovas un Brjanskas administratīvo rajonu robežas. Tajā dzīvo ap 15 tūkstoši iedzīvotāju. Pilsēta atrodas Bolvas upes labajā krastā, 12 km uz ziemeļiem no Brjanskas pilsētas robežas.
Maļcova cements
Fokina ir jaunā pilsēta. Līdz 1964. gadam tā bija pilsētciemats Cementnija. Šāds nosaukums saistīts ar faktu, kā 1899. gadā šeit tika uzbūvēta liela cementa rūpnīca Mal'covskij portlandcement (Maļcovu dinastija bija visu vietējo zemes īpašnieks). Līdz 1922. g. šī rūpnīca bija Žizdras apriņķa, Kalugas guberņas sastāvā, bet tajā gadā visa Žizdras apriņķa rietumu daļa tika pievienota Djatkovas pagastam (Bežicas apriņķa).
20. gadsimta otrajā pusē šī rūpnīca bija ievērojami palielināta, un tagad tā ir vislielākā Krievijā un Eiropā.
Šodien
Jaunais pilsētas nosaukums ir par godu revolucionāram Ignatam Fokinam (1889—1919), kas cīnījās par padomju varu Brjanskā.
Pēc cementa ražošanas, ekoloģiska situācija pilsētas centrā ir nelabvēlīgā. No 1969. gada pilsētai pieder bijušais ciems (tagad — daudzstāvu mikrorajons) Šibeņeca, 5 km uz dienvidrietumiem no pilsētas, kur šodien vairāk nekā 10 tūkstoši iedzīvotāju.
Inmarsat
Inmarsat plc ir Apvienotajā Karalistē reģistrēts uzņēmums.
2007. gada sākumā Inmarsat sistēmas lietotāju skaits bija vairāk nekā.
Fairytale
Fairytale ir norvēģu vijolnieka un dziedātāja Aleksandra Ribaka pirmais singls no debijas albuma Fairytales. Singls tika izdots. Dziesma bija Norvēģijas pārstāve 2009. gada Eirovīzijā. Dziesma gan pusfinālā, gan arī finālā ierindojās 1. vietā.
Inmarsat
Vēsture
Inmarsat iz veidojies no 1979. gadā dibinātas starpvalstu organizācijas, kas bāzēta Londonā, Apvienotajā Karalistē. Tā sāka piedāvāt avārijas signālu un sakaru pakalpojumus kuģiem, īrējot sakaru pavadoņu Marisat kanālus no uzņēmuma Comsat. 1980. gada sākumā Inmarsat klientu lokā bija 900 kuģi.
Sandhērstas Karaliskā militārā akadēmija
Skola dibināta 1802. gadā (tajā pašā gadā, kad Vestpointa ASV un Sensīra Francijā) kā Karaliskā Militārā koledža. 1947. gadā tai pievienoja 1741. gadā dibināto Karalisko Militāro akadēmiju.
Inmarsat
Vēsture
Vēlāk Inmarsat sāka palaist savus pavadoņus, kā arī piedāvāt sakarus ne tikai jūrā, bet arī uz sauszemes un gaisā.
Atlantic Records
Atlantic Records, arī Atlantic Recording Corporation, ir ASV ierakstu kompānija, kura pilnībā pieder Warner Music Group. Tā ir pazīstama pateicoties tās ritmblūza, rokmūzikas un džeza māksliniekiem. Ilgu laiku Atlantic bija viena no slavenākajām ASV neatkarīgajām ierakstu kompānijām, līdz to iegādājās Warner. 2004. gadā Atlantic tika apvienoti ar Elektra Records. No kompānijas dibināšanas līdz savai nāvei 2006. gadā kompānijas vadītājs bija Ahmets Ertegins. Pašreizējais kompānijas vadītājs ir Kreigs Kolmens.
Fairytale
2009. gada Eirovīzija
Dziesma tika izvēlēta kā Norvēģijas pārstāve šajā konkursā festivālā "Melodi Grand Prix 2009". Dziesma uzvarēja ar lielu balsu pārsvaru, lielāko šī konkursa vēsturē. Krievijā Aleksandrs uzstājās 2. pusfinālā kopā ar 18 citiem savu valstu pārstāvjiem, šī bija viena no 10 dziesmām, kas kvalificējās finālam. Finālā,, dziesma uzvarēja ar 387 punktiem, kas ir Eirovīzijas dziesmu konkursa jauns rekords. Šī bija Norvēģijas trešā uzvara šajā konkursā.
Inmarsat
Vēsture
1999. gadā Inmarsat kļuva par privātu uzņēmumu.
2021. gada 8. novembrī tika paziņots, ka Inmarsat īpašniekiem, kurus vadīja Apax un Warburg Pincus, un ASV uzņēmumu Viasat, saskaņā ar kuru Viasat iegādāsies Inmarsat. Darījumu plānots pabeigt 2022. gada otrajā pusē.
Fairytale
2009. gada Eirovīzija
Kopā ar Aleksandru uz skatuves vēl kāpa Sigbjorns Rua, Torkjels Lunde Borsheims un Halgrims Hansegards, kas ir labāk pazīstami kā norvēģu deju grupa "Frikar", Eirovīzijā viņi dejoja norvēģu tatas deju hallingu. Dziesmas bekvokālistes ir Jorunna Hauge un Karianne Kjernesa, kurām tērpus darināja norvēģu dizainere Leila Hafzi.
Rekordi
Norvēģijas atlasē konkursam, festivālā "Melodi Grand Prix 2009", dziesma "Fairytale" uzvarēja ar kopēju skatītāju un žūrijas vērtējumu, kopā tika saņemtas 747 888 balsis, kas ir šī konkursa rekords, un pārsvars pār otro vietu bija vairāk kā 600 000 balsu, kas šo uzvaru padarīja par ļoti pārliecinošu.
Krievijā Aleksandrs uzvarēja ar 387 punktiem (no 492 iespējamajiem), kas ir šī konkursa rekords. Par Aleksandru visaugstāko novērtējumu (12 punkti) bija devušas 16 valstis, kas arī ir jauns šī konkursa rekords. Iepriekšējie bija:
Topi
Dziesma Grieķijas topos debitēja nedēļu pirms konkursa Krievijā uzreiz ar pirmo pozīciju. Norvēģijas topos dziesma debitēja neilgi pirms "Melodi Grand Prix 2009",, ar 3. vietu. Taču Norvēģijas atlases nedēļā dziesma ierindojās 1. vietā. Šī bija pirmā reize, kad "Melodi Grand Prix" uzvarētājdziesma ierindojas topa pirmajā pozīcijā pirms uzvaras konkursā. Dziesma topu 1. pozīcijā noturējās 8 nedēļas. Zviedrijas topos dziesmai pirmajā nedēļā bija tikai 47. vieta, taču trešajā nedēļā, nedēļā, kad notika Eirovīzija, tā tika 7. vietā. Tiklīdz dziesmai bija labi panākumi, tā tika iekļauta daudzu Eiropas valstu visvairāk lejupielādēto dziesmu topos.
Dziesma ir pieprasīta arī Lielbritānijā, kur tā ir sasniegusi 3. vietu iTunes topā. Vēl dziesamai ir labi panākumi iTunes topos Beļģijā, Dānijā, Somijā, Grieķijā, Īrijā, Luksemburgā, Norvēģijā, Zviedrijā, Nīderlandē, Vācijā, Šveicē un Spānijā. Dziesma ir sasniegusi arī iTunes topus ārpus Eiropas: 18. vieta Austrālijā, 72. vieta Jaunzēlandē un 287. vietu ASV.
Konstantīns
Konstantīns var būt:
Solomons
Solomons var būt:
Pavadoņtelefonu kodu saraksts
Pavadoņtelefoniem izmanto īpašus telefonu numuru kodus. Piemēram, Inmarsat telefonu numuriem piešķirti kodi no +870 līdz +874. Globālajai mobilo pavadoņu sistēmai, kurā ietilpst ICO, Iridium un Globalstar, piešķirts kods +881. Thuraya izmanto kodus no starptautiskajiem tīkliem, kuri sākas ar +882. Savukārt ACeS izmanto lokālos valstu kodus, lai nebūtu jāmaksā par starptautiskajiem savienojumiem.
8. maijs
8. maijs ir gada 128. diena pēc Gregora kalendāra (129. garajā gadā). Līdz gada beigām ir atlikušas 237 dienas.
Vārda dienas
Staņislava, Staņislavs, Stefānija
ACeS
ACeS (no ) bija reģionāla mobilo sakaru pavadoņu sistēma, kas bija bāzēta Indonēzijas galvaspilsētā Džakartā. Tā nodrošināja balss un datu sakarus no mobilām, rokās turamām ierīcēm un fiksētiem termināļiem Āzijā (galvenokārt Dienvidaustrumāzijā). Sistēma sastāvēja no viena pavadoņa Garuda 1, kas ģeostacionārā orbītā tika palaists 2000. gadā. Uzņēmums piesaistīja daudz mazāk klientu, nekā sākotnēji bija plānots, un 2014. gadā ACeS pilnībā pārtrauca darbību.
Vēsture
ACeS 1995. gadā dibināja Indonēzijas uzņēmums Pasifik Satelit Nusantara (PSN), Filipīnu uzņēmums Philippine Long Distance Telephone Co. (PLDT) un Taizemes uzņēmums Jasmine International Overseas Ltd.
1999. gadā par ACeS stratēģisko partneri kļuva ASV uzņēmums Lockheed Martin, kas izgatavoja pavadoni un zemes aprīkojumu.
Sākotnēji sistēmas pirmo pavadoni Garuda 1 bija plānots palaist 1998. gadā, bet Āzijas finanšu krīzes dēl starts tika atlikts. Pavadonis tika palaists ar nesējraķeti Proton-K. Tā paša gada septembrī oficiāli sāka darboties mobilo sakaru pakalpojums.
Bija plānots palaist otru pavadoni Garuda 2, kas būtu rezerve pirmajam pavadonim, un ļautu paplašināt apkalpoto teritoriju uz Eiropu, Tuvajiem Austrumiem un Ziemeļāfriku. Tas netika realizēts ACeS ienākumu trūkuma dēļ.
Sākotnējā koncepcijā ACeS sistēma tika veidota tā, lai apkalpotu līdz pat 2 miljoniem abonentu. Tā bija vērsta uz tirgiem, ko neapkalpo regulāri sauszemes mobilo sakaru tīkli, piemēram, lauku apvidi, mežsaimniecība, kalnrūpniecība un jūras nozares. Pārdošanas apjomi tomēr auga lēni, un pēc piecu gadu darbības ACeS bija mazāk nekā abonentu. 2014. gadā ACeS pilnībā pārtrauca darbību.
Ledus laukums (hokejs)
Hokeja ledus laukums ir laukums, kas klāts ar ledu un paredzēts hokeja spēļu aizvadīšanai. Ledus laukumam ir taisnstūra forma, kura stūri ir noapaļoti, gar laukuma malām ir aptuveni 1 metru augsta siena - borts.
Standarti
Pasaulē ir divi dažādi hokeja laukuma standarti - viens no tiem tiek izmantots pārsvarā Ziemeļamerikā, bet otrs praktiski visā pārējā pasaulē.
Starptautiskais
Starptautisko standartu ir noteikusi Starptautiskā hokeja federācija. Hokeja laukums ir 61 x 30 metrus liels, stūru rādiuss - 8,5 metri.
Stikls
Daudzās arēnās bortu augstums laukuma galos ir paaugstināts ar stikla sienu - tā ļauj skatītājiem vērot spēli un aizsargā tos no laukuma ārā izmestām ripām. Tā kā ripas spēles laikā lido ar ļoti lielu ātrumu, tad tās nopietni varētu savainot skatītājus. Nereti starp arēnas griestiem un šo stiklu ir tīkls, kas nodrošina papildu drošību.
Oto fon Gērike
Oto fon Gērike (, dzimis, miris ) bija vācu fiziķis, izgudrotājs, jurists un politiķis. Viņš kā vakuuma sūkņa izgudrotājs lika pamatus vakuuma fizikai. Vakuuma īpašības uzskatāmi parādīja Magdeburgas pusložu eksperimentā. Gērike izveidoja pirmo ūdens barometru, kuru varēja izmantot laika prognozei. Veicis nozīmīgus elektrostatikas eksperimentus.
Hjūstona
Hjūstona (en) ir pilsēta ASV, Teksasas štata austrumos, netālu no Meksikas līča. Štata lielākā pilsēta un ceturtā lielākā pilsēta ASV. Ievērojams naftas un kosmiskās rūpniecības centrs. Hjūstona ir viena no lielākajām jūras ostām valstī (ostai ir lielākais ārvalstu kravu apgrozījums ASV). Pilsētā atrodas Lindona Džonsona kosmiskais centrs.
Oto fon Gērike
Gērike bija Magdeburgas mērs.
Magdeburgā atrodas viņa vārdā nosauktā Oto fon Gērikes universitāte (Otto-von-Guericke Universität).
Hjūstona
Pazīstamākās kompānijas, kuru galvenās mītnes ir Hjūstonā, ir naftas kompānijas ConocoPhillips, Halliburton un Marathon Oil, kā arī aviokompānija Continental Airlines.
No augstākās izglītības iestādēm var atzīmēt Raisa Universitāti.
Vēsture
Pilsēta radās, kad 1836. gada augustā brāļi Džims Kirbijs (John Kirby) un Augusts Čapmens Alleni (Augustus Chapman Allen) nopirka zemi un izveidoja apbūves gabalus. Pilsētiņa tika nosaukta Sema Hjūstona vārdā. XIX gadsimta otrajā pusē Hjūstona attīstījās kā kokvilnas tirdzniecības centrs. Amerikas pilsoņu kara laikā Hjūstonā bāzējās konfederātu karaspēks. 1901. gadā Hjūstonas apkārtnē tika atklātas naftas atradnes. 1961. gadā NASA pilsētā izvietoja kosmisko vadības centru. 20. gadsimta 70. gados pilsēta uzplauka, lielā mērā pateicoties Arābu valstu naftas embargo, tomēr turpmākajos gados pilsētas saimniecība piedzīvoja lejupslīdi. 2001. gadā bankrotēja Hjūstonas kompānija Enron. 2005. gadā, tuvojoties viesuļvētrai Rita, evakuējās 2,5 miljoni Hjūstonas un apkārtnes iedzīvotāju, kas ir lielākā evakuācijas operācija ASV vēsturē.
Cilvēki
Hjūstonā dzimuši:
Torņakalns (nozīmju atdalīšana)
Torņakalns var būt:
Rockabilly
Rockabilly ir viens no pirmajiem rokenrola paveidiem, radās 1950. gados. Termins ir vārdu rock un hillbilly apvienojums. Kantri mūzika 1940. un 1950. gados tika saukta arī par hillbilly mūziku un iespaidoja rockabilly skanējumu. Citi nozīmīgi stila iespaidotāji ir western swing, boogie woogie un ritmblūzs.
Rockabilly Latvijā
Ievērojamākais rockabilly mūziķis Latvijā bija Pits Andersons.
Vilkinsa krasts
Vilkinsa krasts ir Antarktīdas pussalas piekrastes daļa Pālmera Zemes ziemeļaustrumos. Stiepjas no Bogsa raga Eielsona pussalas austrumu galā līdz Agasi ragam Holika-Kenjona pussalas galā. Kopējais piekrastes garums ir ap 250 km. Dienvidos robežojas ar Bleka krastu, ziemeļos — ar Greiema Zemes Boumena krastu. Piekrastes lielāko daļu klāj Larsena šelfa ledājs, kurā atrodas vairākas salas, lielākā no kurām ir Stefensona šauruma atdalīta Hērsta sala.
Krastu sava Antarktīdas pussalas pārlidojuma laikā 1928. gada 20. decembrī atklāja un nofotografēja austrāliešu polārpētnieks, lidotājs un ornitologs sers Hjūberts Vilkinss, kura vārdā krasts vēlāk tika nosaukts.
Ekspozīcija (fotogrāfija)
Ekspozīcija fotogrāfijā ir kopējs gaismas daudzums, kurš nonāk uz fotoattēlu reģistrējošas virsmas (foto filmu vai fotokameras sensoru) fotoattēla uzņemšanas laikā. Ekspozīcija tiek mērīta luksos sekundē (lux/s), un to var izrēķināt ar ekspozīcijas vērtības (EV) un kadra laukuma apgaismojuma noteiktajā vietā.
Fotogrāfijas praksē ekspozīcija ir fotokameras slēdža ātruma un apertūras (diafragmas) atvēruma kombinācija, lai iegūtu "normāli" eksponētu fotoattēlu.